Biel/Bienne
<s>Biel/Bienne (njemački: Biel, francuski: Bienne) je grad i općina od 55,140 stanovnika i aglomeracija od 108,860 stanovnika na sjeverozapadu Švicarske u Kantonu Bern.</s>

<s>Geografske karakteristike 
Biel/Bienne se prostire duž sjeveroistočne obale Jezera Bienne po obroncima Masiva Jura, udaljen 26km sjeverozapadno od Berna.</s>

<s>Kako leži na granici kantona Bern i Neuchâtel, koja je i jezična granica između germanofonog i frankofonog stanovništva (2/3 govori njemački  1/3 francuski ), on je službeno jedini dvojezični grad u Švicarskoj.</s>

<s>Historija</s>

<s>Nastao je kao keltsko naselje, koje je pod imenom Belenus i nastavio egzistirati i za rimskih vremena.</s>

<s>Srednjovjekovni Biel/Bienne izrastao je tokom 11. vijeka, a gradska prava dobio je 1275. od Kneževine-biskupije Basel pod čijom je juristikcijom bio sve do 14. vijeka.</s><s>Tad je 1352. sklopio savez sa Bernom i Starom Švicarskom Konfederacijom i otrgao se od 
biskupske vlasti.</s>

<s>Za Francuske revolucije - 1798. okupirala ga je vojska Prve Francuske Republike.</s><s>Od Bečkog kongresa 1815. je dio Kantona Bern.</s>

<s>Znamenitosti i kultura
Najveće znamenitosti tog grada su kasnogotička crkva sv. Benedikta iz 1451. (restaurirana 1775.) sa vitražima iz 15. vijeka, Gradska vijećnica iz 1534. i Muzej Schwab sa kolekcijom artefakata Latenske kulture iz naselja sojenica na Jezeru Bienn.</s>

<s>Grad odnosno Jezero Bienne je zajedno sa Neuchatelskim i Murtenskim jezerom bio je mjesto kontraverzne švicarske umjetničke izložbe održane u ljeto 2002.- Expo 02</s>

<s>Privreda i obrazovanje</s>

<s>Biel/Bienne je poznat po izradi vrhunskih satova još od 19. vijeka, u njemu svoje sjedište imaju firme Omega, Swatch, a Rolex pogon.</s>

<s>On je i grad mašinske industrije i univerzitetski centar kao filijala Univerziteta iz Berna.</s>

<s>Pobratimski grad</s>

<s>Iserlohn, Njemačka (od 1959.) ;</s>

<s>Izvori</s>

<s>Vanjske veze</s>

<s>Welcome to Biel/Bienne, Bienvenue à Bienne, Willkommen in Biel. (službene stranice)</s>

<s>Gradovi u Švicarskoj
Općine u Švicarskoj
Bern</s>

